Document ID: 31979L0531

NEUVOSTON DIREKTIIVI,
annettu 14 päivänä toukokuuta 1979,
kodinkoneiden energiankulutuksen osoittamisesta merkinnöin annetun direktiivin 79/530/ETY soveltamisesta sähköuuneihin (79/531/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 100 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
kodinkoneiden energiankulutuksen osoittamisesta merkinnöin 14 päivänä toukokuuta 1979 annetussa neuvoston direktiivissä 79/530/ETY(4) säädetään, että uuneihin sovellettavista standardeista ja menetelmistä säädetään täytäntöönpanodirektiivissä,
yleisölle tulisi mahdollisimman selkeällä ja standardoidulla tavalla tiedottaa sähköuunien ominaiskulutuksesta; tarkan, olennaisen ja vertailukelpoisen tiedon jakaminen saattaa vaikuttaa yleisön valintoihin sellaisten uunien eduksi, jotka kuluttavat vähemmän energiaa, kannustaen siten valmistajia ryhtymään toimenpiteisiin vähentääkseen valmistamiensa sähköuunien energiankulutusta,
sähköuuneja koskevat tiedot poikkeavat muita lämmönlähteitä käyttäviä uuneja koskevista tiedoista, ja
direktiivin 79/530/ETY 10 artiklan 1 kohdassa säädetään, että jäsenvaltioiden on saatettava kyseinen direktiivi voimaan kahden vuoden kuluessa siitä, kun ensimmäinen täytäntöönpanodirektiivi on annettu tiedoksi,
ON ANTANUT TÄMÄN DIREKTIIVIN:
1 artikla
Tällä direktiivillä on tarkoitus yhdenmukaistaa ne kansalliset määräykset, jotka koskevat joko itsenäisinä laitteina toimivien tai yhdistelmäkodinkoneen osan muodostavien säteilevien sähköuunien energiankulutusta koskevien tietojen sekä täydentävien tietojen julkistamista.
2 artikla
Jäsenvaltioiden on toteutettava kaikki tarvittavat toimenpiteet sen varmistamiseksi, että energiankulutusta koskevat merkinnät sekä kaikki muut energiankulutusta koskevat tiedot ovat direktiivissä 79/530/ETY ja tässä direktiivissä säädettyjen määritelmien ja sääntöjen mukaisia.
3 artikla
Tässä direktiivissä direktiivin 79/530/ETY 2 artiklassa tarkoitetuilla standardeilla ja menetelmillä tarkoitetaan tämän direktiivin liitteessä I mainittuja standardeja ja menetelmiä.
4 artikla
1. Jäsenvaltioiden on saatettava voimaan tämän direktiivin noudattamisen edellyttämät säännökset kahden vuoden määräajan kuluessa siitä, kun tämä direktiivi annetaan tiedoksi, sekä ilmoitettava tästä komissiolle viipymättä.
2. Jäsenvaltioiden on toimitettava tässä direktiivissä tarkoitetuissa kysymyksissä toteuttamansa toimenpiteet tiedoksi komissiolle.
5 artikla
Tämä direktiivi on osoitettu kaikille jäsenvaltioille.
Tehty Brysselissä 14 päivänä toukokuuta 1979.

Labels: 3
7
1
14